Diabolo ga a hwe matwa. O leka tsela e nngwe. O leka Jesu gore a itahlele fase a etšwa lebotong la tempele. Fela Jesu ga a lekege gore a dire pontšho e bjalo e makatšago. Jesu o bontšha ka go tsopola Mangwalong gore ke phošo go leka Modimo ka tsela e bjalo.
Re ka ithuta se sengwe melekong ye le tseleng yeo Jesu a arabetšego go yona. Meleko ye e be e le ya kgonthe, e lego seo se bontšhago gore Diabolo ga e fo ba seka sa bobe bjalo ka ge batho ba bangwe ba bolela. Ke motho wa kgonthe yo a sa bonagalego. Pego ye e re bontšha gape gore ge e le gabotse mebušo ka moka ya lefase ke thoto ya Diabolo; ke yena a e laolago. Ke ka tsela efe e nngwe go nea ga gagwe Kriste mebušo ye e ka bago e bile moleko wa kgonthe?
Diabolo o leka ka ditsela dife go leka Jesu?
Na Diabolo o Gona e le ka Kgonthe?